উত্তর প্রদেশ প্রশাসনের রাস্তার ধারে নামাজ পড়ার নিষেধাজ্ঞা নিয়ে মুনাওয়ার ফারুকীর প্রশ্ন!

ওয়েব ডেস্ক: সম্প্রতি, উত্তরপ্রদেশ পুলিশ প্রশাসন(Utter Pradesh Police) ঈদ-উল-ফিতরের সময় জামাতে নামাজ পড়ার বিষয়ে কঠোর পদক্ষেপ নিয়েছে(Prohibiting offering Namaz on roads)। মিরাট পুলিশ স্পষ্ট জানিয়েছে যে এই বছর শহরের রাস্তায় নামাজ পড়ার অনুমতি দেওয়া হবে না। যদি কাউকে রাস্তায় নামাজ পড়তে দেখা যায়, তবে তাদের বিরুদ্ধে এফআইআর দায়ের করা হবে এবং তাদের পাসপোর্ট এবং ড্রাইভিং লাইসেন্স বাতিল করা হতে পারে। ধর্মীয় নেতা এবং ইমামদের কাছে আবেদন করা হয়েছে, যাতে তারা কেবল মসজিদে নামাজ পড়ার জন্য অনুরোধ করে। মিরাটের এসপি সিটি আয়ুশ বিক্রম সতর্ক করে দিয়েছিলেন যে এই নির্দেশের যে কোনও লঙ্ঘনের ফলে কঠোর আইনি ব্যবস্থা নেওয়া হবে।

আরও পড়ুন:আসছে কৃষ ৪, পরিচালক হিসেবে আত্মপ্রকাশ হৃত্বিকের!

এই নিষেধাজ্ঞা নিয়ে বিতর্ক শুরু হয়েছে। এবার এ নিয়ে মুখ খুললেন ভারতের স্ট্যান্ড-আপ কমেডিয়ান মুনাওয়ার ফারুকি(Remove term: Munawar Faruqui Munawar Faruqu)।

তিনি প্রশাসন তথা স্থানীয় পুলিশের উদ্দেশে পাল্টা প্রশ্ন তুলেছেন। নিজের সামাজিক মাধ্যমে মুনাওয়ার একটি প্রতিবেদন ভাগ করে নিয়েছেন।

যেখানে বলা হয়েছে, ‘‘রাস্তার ধারে নামাজ পাঠ করা যাবে না, সাবধান করেছে মেরঠ পুলিশ। নিয়ম লঙ্ঘনকারীর বিরুদ্ধে আইনি পদক্ষেপ করা হবে। এমনকি পাসপোর্ট ও চালকের লাইসেন্স পর্যন্ত বাতিল করে দেওয়া হবে।’’

মুনাওয়ার পাল্টা প্রশ্ন করেছেন, ‘‘৩০ মিনিটের নামাজের জন্য এত কিছু? এবার থেকে কি ভারতের রাস্তায় কোনো উৎসবই হবে না?’

এই কৌতুকশিল্পী অভিনেতার অসংখ্য অনুরাগী। তারাও মুনাওয়ারের এই বক্তব্যে সমর্থন জানিয়েছেন। অন্যদিকে, সমালোচনার মুখে পড়েছে স্থানীয় প্রশাসন।